Leimaņi (Leimaņu pagasts)
Šis raksts ir par apdzīvotu vietu Leimaņu pagastā. Par citām jēdziena Leimaņi nozīmēm skatīt nozīmju atdalīšanas lapu. Leimaņi ir ciems Jēkabpils novada Leimaņu pagastā. Izvietojies pagasta vidusdaļā pie autoceļa P72 6,5 km no pagasta centra Mežgales, 31 km no novada domes Jēkabpilī un 174 km no Rīgas. Leimaņos atrodas Leimaņu tautas nams un veikals. Apdzīvotā vieta izveidojusies pie kādreizējā Leimaņu kroga, izaugusi pēckara gados kā kolhoza ciemats.